Document ID: 32014R0575

Title and Content:
ΚΑΝΟΝΙΣΜΌΣ (ΕΕ) αριθ. 575/2014 ΤΗΣ ΕΠΙΤΡΟΠΉΣ της 27ης Μαΐου 2014 για την τροποποίηση του κανονισμού (ΕΕ) αριθ. 383/2012 για τον καθορισμό τεχνικών απαιτήσεων όσον αφορά άδειες οδήγησης που περιλαμβάνουν υπόστρωμα αποθήκευσης (μικροεπεξεργαστή) (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (1), και ιδίως το άρθρο 1 παράγραφος 2, Εκτιμώντας τα ακόλουθα: (1) Ο κανονισμός (ΕΕ) αριθ. 383/2012 της Επιτροπής (2) ισχύει για άδειες οδήγησης που περιλαμβάνουν μικροεπεξεργαστή και καθορίζει σειρά τεχνικών απαιτήσεων. (2) Ειδικότερα, το τμήμα III.4.2 του παραρτήματος III του κανονισμού (ΕΕ) αριθ. 383/2012 καθορίζει σύστημα αρίθμησης της έγκρισης τύπου ΕΕ με βάση την εκχώρηση διακριτικού αριθμού για το κράτος μέλος που έχει χορηγήσει την έγκριση τύπου ΕΕ. (3) Μετά την προσχώρηση της Κροατίας στην Ένωση, κρίνεται απαραίτητη η πρόβλεψη διακριτικού αριθμού για τη χώρα σύμφωνα με τη σειρά αρίθμησης της ΟΕΕ/ΗΕ για την έγκριση τύπου. (4) Επομένως, ο κανονισμός (ΕΕ) αριθ. 383/2012 πρέπει να τροποποιηθεί αναλόγως. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την άδεια οδήγησης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το τμήμα III.4.2 του παραρτήματος III του κανονισμού (ΕΕ) αριθ. 383/2012 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Μαΐου 2014.

Classification Labels:
638
637

Label Descriptions:
{"638": "Κυκλοφοριακές διατάξεις", "637": "ΜΕΤΑΦΟΡΕΣ"}

EuroVoc IDs (Original): 5781
5283
122
3641
4057
3131
914
1400

EuroVoc IDs (Expanded): 5781
5283
122
3641
4057
3131
914
1400

Dataset Source: meu

Split: test